Mamić kaže da je on zaslužan za uspjeh hrvatske reprezentacije, no nitko ga više ne spominje

Zdravko Mamić od hrvatskog pravosuđa pobjegao je u Međugorje, no tvrdi da mu se sprema otmica. Mamić je u razgovoru za Dnevni avaz rekao da je situacija ozbiljna, čak teža od pokušaja atentata u Tomislavgradu.

"Nažalost, imam informacija da moram biti čuvan. Nisam kukavica. Osjećam da lov na mene traje i ne znam kada će se završiti. Vidjet ćemo sve. Ali, situacija je zaista ozbiljna", rekao je Mamić i dodao:

Sadržaj se nastavlja...

"Maloprije sam dobio poziv u kojem se tvrdi da postoje ozbiljne informacije da se sprema moja otmica. I nije to prva informacija."

>> 'Sviđa mi se što se štite moja prava': Sud BiH formalno odbio zahtjev za Mamićevo izručenje

Kaže da se u Međugorju osjeća jako dobro.

Mamić kaže da je on zaslužan za uspjeh hrvatske reprezentacije, no nitko ga više ne spominje.

"Ja sam te dečke učinio milijunašima. Bio sam im poput očeva. Ali, evo, nitko ništa. Nitko ne spominje ni Šukera ni Mamića. Ali, moram biti iskren i reći – ima tu straha. Ne smiju. Jer bi bili izvrgnuti napadima."